Financijski plan za 2019. godinu izrađen je na temelju ostvarenog poslovanja u prethodnim razdobljima, te na procjeni poslovanja, odnosno planiranim prihodima i rashodima za 2019. godinu koji su neophodni da bi Društvo nastavilo trajno, sigurno, redovito i kvalitetno obavljati sve svoje djelatnosti sukladno dobivenim ovlastima i zakonskim propisima. Plan je podijeljen prema djelatnostima koje Društvo obavlja.
Struktura planiranih prihoda  za 2019. godinu
R. br.	 Vrste planiranih prihoda	Plan prihoda 
u kunama	Rebalans plana prihoda u kunama	II. Rebalans plana prihoda u kunama	
1.	Prihodi od prodaje proizvoda i usluga	4.539.000	4.539.000	4.569.000	
2.	Prihodi od prodaje grobnica	610.000	610.000	610.000	
3.	Prihodi parkinga	1.700.000	1.700.000	1.700.000	
4.	Prihodi od usluga na tržnici i zakupa	415.000	415.000	415.000	
5.	Prihodi grijanje	1.426.000	1.426.000	1.426.000	
6.	Prihodi dimnjačarske usluge	260.000	260.000	260.000	
7.	Prihodi - grobljanske naknade	700.000	700.000	700.000	
8.	Prihodi - otpad gospodarstvo	3.150.000	3.150.000	3.200.000	
9.	Prihodi - otpad domaćinstvo	8.750.000	8.750.000	8.800.000	
10.	Prihodi – vreće za otpad	25.000	25.000	25.000	
11.	Prihodi od prodaje proizvoda i usluga	21.575.000	21.575.000	21.705.000	
1.	Prihodi od prodaje dugotrajne imovine	-	2.112.038	350.038	
2.	Prihod od naplaćenih otpisanih potraživanja	800.000	1.940.000	1.940.000	
3.	Prihodi proteklih godina	20.000	20.000	20.000	
4.	Prihodi od realizacije odgođenih prihoda 	500.000	500.000	370.000	
5.	Ostali prihodi	105.000	160.000	160.000	
6.	Prihodi od kamata 	150.000	150.000	150.000	
7.	Ukupno ostali prihodi	1.575.000	4.882.038	2.990.038	
	Sveukupno prihodi	23.150.000	26.457.038	24.695.038	

				

	Struktura planiranih rashoda za 2019. godinu		
R. br	Vrste planiranih rashoda	Plan rashoda u kunama	Rebalans plana rashoda u kunama	II. Rebalans plana rashoda u kunama	
1.	Troškovi sirovina i materijala	1.300.000	1.300.000	1.100.000	
2.	Troškovi energije	1.400.000	1.400.000	1.400.000	
3.	Troškovi rez. dijelova, guma i sitnog inventara	340.000	340.000	340.000	
4.	Prijevozne usluge	220.000	220.000	220.000	
5.	Poštarina i telefoni	180.000	180.000	180.000	
6.	Usluge tekućeg održavanja	1.500.000	1.500.000	1.500.000	
7.	Troškovi zakupa i najma	130.000	130.000	180.000	
8.	Troškovi propagande,reklame, sponzorstva 	85.000	85.000	85.000	
9.	Intelektualne usluge	270.000	270.000	270.000	
10.	Komunalne usluge	70.000	70.000	80.000	
11.	Troškovi registracije	90.000	90.000	90.000	
12.	Grafičke usluge	80.000	80.000	90.000	
13.	Zaštitarske usluge	80.000	80.000	80.000	
14.	Amortizacija	3.100.000	3.100.000	3.100.000	
15.	Naknade troškova djelatnicima	430.000	430.000	430.000	
16.	Naknade članovim NO	215.000	215.000	215.000	
17.	Troškovi reprezentacije	55.000	55.000	55.000	
18.	Premije osiguranja	160.000	160.000	160.000	
19.	Bankarske usluge, provizije, članarine i doprinosi	135.000	135.000	135.000	
20.	Troškovi materijalnih prava zaposlenika	420.000	420.000	550.000	
21.	Ostali troškovi i naknade	634.000	634.000	634.000	
22.	Plaća	11.000.000	11.000.000	11.000.000	
23.	Ispravak vrijednosti potraživanja i otpis 	700.000	700.000	700.000	
24.	Donacije	120.000	120.000	120.000	
25.	Promjena vrijednosti zaliha	80.000	80.000	80.000	
26.	Neotpisana vrijednost rashodovane dug. imovine	-	1.762.000	0	
	Ukupno rashodi	22.794.000	24.556.000	22.794.000	
	Rezultat	356.000	1.901.038	1.901.038	

Planirani prihodi i rashodi za 2019. godinu prema djelatnostima Društva
R. br	Djelatnosti	Rebalans plana prihoda za 2019. godinu u kunama	II. Rebalans plana prihoda za 2019. godinu u kunama	Rebalans plana rashoda za 2019. godinu u kunama	II. Rebalans plana rashoda za 2019. godinu u kunama	Plan dobiti /gubitaka za 2019. godinu u kunama	II. Rebalans plana dobiti /gubitaka za 2019. godinu u kunama	
1.	Gospodarenje otpadom	14.040.000	14.040.000	13.870.000	13.870.000	170.000	170.000	
2.	Javna higijena	2.000.000	2.000.000	1.993.000	1.993.000	7.000	7.000	
3.	Tržnica	415.000	415.000	412.000	412.000	3.000	3.000	
4.	Ograniziranje, naplatu i održavanje parkirališta	1.700.000	1.700.000	1.550.000	1.550.000	150.000	150.000	
5.	Građevinski poslovi	2.495.000	2.495.000	1.295.000	1.295.000	1.200.000	1.200.000	
6.	Održavanje groblja	1.200.000	1.200.000	1.197.000	1.197.000	3.000	3.000	
7.	Zimska služba	400.000	400.000	398.000	398.000	2.000	2.000	
8.	Održavanje sustava grijanja	1.500.000	1.500.000	1.490.000	1.490.000	10.000	10.000	
9.	Dimnjačarstvo	260.000	260.000	259.000	259.000	1.000	1.000	
10.	Stanoupravljanje	335.000	335.000	330.000	330.000	5.000	5.000	
11.	Uprava – prodaja DI	2.112.038	350.038	1.762.000	0	350.038	350.038	
	Ukupno	26.457.038	24.695.038	24.556.000	22.794.000	1.901.038	1.901.038	

1.	Odjel za gospodarenje otpadom, javnu higijenu i tržnicu
1.1.	 Odsjek za gospodarenje otpadom
Društvo obavlja javnu uslugu sakupljanja, odvoza i zbrinjavanja komunalnog otpada na području gradova Požege, Pleternice i Kutjeva te općina Brestovac, Čaglin, Jakšić, Kaptol i Velika. Komunalni otpad  organizirano se vrši pomoću 8 vozila te odlaže na odlagalištu Vinogradine koje posjeduje sve potrebne dozvole za rad izdane od nadležnih državnih tijela.  Na odlagalištu se provodi redovni monitoring podzemnih voda, oborinskih i procjednih voda, sustava otplinjavanja itd., sukladno zakonskim propisima i naputcima inspekcijskih nadzora. U 2017. godini revidirana je dozvola za gospodarenje otpadom na rok do 15. prosinca 2022. godine. 
Osim miješanog komunalnog otpada na odlagalište se odlažu i značajne količine proizvodnog neopasnog otpada. 
Kontinuirano smanjenje broja korisnika usluge odvoza komunalnog otpada u kategoriji domaćinstava rezultat je značajnog iseljavanja stanovništva. Smanjenje utjecaja iseljavanja stanovništva, na poslovanje Društva postiže se provođenjem redovitih kontrola korisnika kroz koje se u sustav uvode i korisnici koji se nisu prijavili u evidenciju sukladno zakonskim odredbama
Planirani broj korisnika usluge sakupljanja komunalnog otpada u 2019. godini prema volumenu spremnika i po JLS-ima
	 	Grad Požega	Grad Pletarnica	Grad Kutjevo	Općina Kaptol	Općina Jakšić	Općina Brestovac	Općina Čaglin	Općina Velika	Ukupno	
	Broj korisnika domaćinastva	7.840	2.870	1.680	820	1.020	920	550	1.400	17.100	
1.	Posude 120 l	7.840	2.870	1.680	820	1.020	920	550	1.400	17.100	
	Broj korisnika gospodarstvo	802	162	115	40	55	32	30	84	1.320	
1.	Posude 120l	600	130	80	35	45	25	20	60	995	
2.	Kontejneri 1100l	140	25	30	5	7	5	10	20	242	
3.	Kontejneri 5000 l	27	4	2	0	3	0	0	2	38	
4.	Kontejneri 7000 l	30	3	3	0	0	2	0	1	39	
5.	Press kontejneri 5000 l	2	0	0	0	0	0	0	1	3	
6.	Press kontejneri 7000 l	3	0	0	0	0	0	0	0	3	
	Ukupno 	8.642	3.032	1.795	860	1.075	952	580	1.484	18.420	

Sukladno važećim zakonskim i podzakonskim propisima Društvo planira i dalje provoditi aktivnosti s ciljem osiguranja odvojene primopredaje kako miješanog, reciklabilnog komunalnog otpada (papir, staklo, plastika) i krupnog otpada tako i biorazgradivog komunalnog otpada i problematičnog otpada na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva. 
U djelatnosti gospodarenja otpadom redovito se planiraju aktivnosti na izgradnji privremenih prometnica, obodnih nasipa i odzračnika za otplinjavanje na odlagalištu Vinogradine. U 2019. godini planirana je izrada glavnih projekata za ishođenje građevinskih dozvola za izgradnju novih sadržaja na odlagalištu Vinogradine (sortirnice, kompostane, reciklažnog dvorišta za građevinski otpad, kasete za inertni otpad). Planira se ishođenje građevinske dozvole i izgradnja kasete za građevinski otpad koji sadrži azbest.  Rebalansom plana smanjena je vrijednost investicije izrade projektne dokumentacije jer se odustalo od projektiranja sortirnice zbog nepovoljnih uvjeta javnog poziva.
Zbog sve većeg obima poslova na odvojenom sakupljanju otpada, proširenju odvojenog sakupljanja na sve jedinice lokalne samouprave na području Požeštine, povećavaju se troškovi vozila, strojeva, radne snage te nabavke i održavanja komunalne opreme. Slijedom navedenog u 2019. godini, prema realnim potrebama u cilju kvalitetnog obavljanja djelatnosti i poštivanja zakonskih propisa, između ostalog, planira se nabava tri komunalna vozila sukladno objavljenim pozivima za financiranje putem EU sredstava u iznosu od 85% vrijednosti nabave. Za ostatak nabavne vrijednosti planiraju se sredstva putem financijskog  leasinga. Budući da u 2019. godini neće biti poziva i natječaja od strane Fondova za sufinanciranje nabave komunalnih vozila putem EU sredstava odustaje se od planirane nabavke vozila za 2019. godinu.
U 2019. godini obveza je Društva uvesti obračun cijene javne usluge prikupljanja miješanog komunalnog otpada i biorazgradivog komunalnog otpada razmjerno količini predanog miješanog komunalnog otpada u obračunskom razdoblju pri čemu je kriterij količine otpada u obračunskom razdoblju volumen spremnika otpada i broj pražnjenja spremnika. Pražnjenje spremnika za miješani komunalni otpad obavljat će se putem automatskog sustava ugrađenog na  vozilima za prijevoz otpada, a sam postupak automatskog pražnjenja spremnika za miješani komunalni otpad snimat će se kamerama, također ugrađenim na  vozila za prijevoz otpada. Društvo je u 2018. godini nabavilo softver za identifikaciju i korištenje spremnika za otpad te hardver za identifikaciju i korištenje spremnika za otpad za komunalna vozila.
Obavljanje javne usluge, naplata i obračun troškova provodit će se prema dosadašnjem načinu, prema volumenu spremnika za otpad i postojećem cjeniku sve dok se u cijelosti ne uspostavi novi sustav gospodarenja komunalnim otpadom sukladno odredbama Uredbe. Za prvu polovicu godine planirani su prihodi odjela prema dosadašnjem načinu obračuna i važećem cjeniku usluge sakupljanja, odvoza i zbrinjavanja komunalnog otpada, a promjena cijene i načina obračuna sukladno prihvaćenom novom cjeniku usluga planirani su kroz prihode za drugu polovicu godine.

PLAN ODLOŽENIH KOLIČINA OTPADA NA ODLAGALIŠTU "VINOGRADINE" U 2019.GODINI	
R.br.	Vrsta otpada	Planirana količina odloženog otpada u 2019.god. (t)	
1.	biorazgradivi otpad iz kuhinja i kantina	40,000	
2.	biorazgradivi otpad 	5,000	
3.	miješani komunalni otpad	9.000,000	
4.	otpad s tržnica	35,000	
5.	glomazni otpad (obrađeni)	200,000	
6.	ostale vrste komunalnog otpada	20,000	
UKUPNO PLANIRANO KOMUNALNOG OTPADA (t)	9.300,000	
7.	otpad koji nije specificiran na drugi način (od pripreme hrane)	5,000	
8.	ostaci na sitima i grabljama	25,000	
9.	otpad iz pjeskolova	16,000	
10.	kruti otpad od primarne filtracije i prosijavanja	14,000	
11.	taložni pepeo, šljaka i prašina iz kotla	200,000	
12.	otpad od lijevanja željeza	1.000,000	
13.	otpad iz industrije željeza i čelika (neprerađena šljaka)	490,000	
14.	ostale vrste proizvodnog otpada	50,000	
UKUPNO PLANIRANO PROIZVODNOG OTPADA (t)	1.800,000	
SVEUKUPNO  PLANIRANO (t):	11.100,000	

PLAN ODVOJENO PRIKUPLJENIH KOLIČINA OTPADA 	
I PREDANIH OVLAŠTENIM SAKUPLJAČIMA / OPORABITELJIMA U 2019.GODINI	
				
R.br.	Vrsta otpada	Planirana količina odvojeno prikupljenog otpada u 2019.god. (t)	Od toga planirano za predaju ovlaštenim skupljačima / oporabiteljima u 2019.god. (t)	
1.	otpadni papir i karton	560,000	530,000	
2.	otpadna plastika	100,000	35,000	
3.	otpadna staklena ambalaža	120,000	95,000	
4.	otpadni tekstil	30,000	23,000	
5.	metalni otpad	4,000	3,000	
SVEUKUPNO PLANIRANO  (t):	814,000	686,000	

Prihodi su planirani na bazi 18.420 korisnika (17.100 domaćinstava i 1.320 gospodarstava) u iznosu od 14.040.000 kuna što čini 53,07% ukupno planiranih prihoda Društva. Planirani rashodi u djelatnosti gospodarenja otpadom iznose 13.870.000 kuna.

Zbog opterećenosti poslovnog kruga Upravne zgrade Tekija d.o.o. vozilima i djelatnicima,  otežanih uvjeta rada, organizacije i smanjenja učinkovitosti nedostatkom slobodnog prostora kao i povećanja mogućnosti zagađenja poslovnog kruga i vodocrpilišta „Zapadno polje“, koje je smješteno u neposrednoj blizini parkirališta za komunalna vozila, Društvo je primorano na  iznalaženje novog rješenja za smještaj svojih vozila, djelatnika, opreme, strojeva te iseljenje iz poslovnog kruga Tekije d.o.o.. Slijedom navedenog Društvo u 2019. godini planira započeti izgradnju vlastitog gospodarskog kruga koji obuhvaća izgradnju poslovne zgrade, izgradnju nadstrešnice za vozila, opremu i skladištenje.

1.2.	 Odsjek za javnu higijenu
U sklopu odjela za javnu higijenu Komunalac Požega d.o.o. obavlja radove čišćenja ulica te održavanja zelenih površina. Najveći udio radova odnosi se na košnju travnjaka i zelenih površina za Grad Požegu sukladno Ugovoru i planu održavanja zelenih površina u Gradu Požegi. Ugovor o realizaciji Programa održavanja komunalne infrastrukture u Gradu Požegi i prigradskim naseljima zaključen je 2018. godine na određeno vrijeme od 4 godine, odnosno do 31.12.2022. godine. Cijene su utvrđene troškovnikom jediničnih cijena radova koji je sastavni dio Ugovora. Radovi odjela odnose se na održavanje i čišćenje javnih površina i groblja. Plan košnje raspoređen je u 5 zona prioriteta a odnosi se na održavanje 370.617 m2 zelenih površina. Za rad odjela poduzimaju se sve zakonom propisane mjere zaštite za sigurnost radova, opreme, materijala, radnika, građana-prolaznika i prometa. Na kretanje prihoda ove djelatnosti utječe učestalost košnje koja je podložna i ovisi o klimatskim uvjetima. Sukladno ugovoru, troškovniku i poslovanju odjela u prijašnjim razdobljima procjenjuju se prihodi u iznosu od 2.000.000 kuna te rashodi od 1.993.000 kuna. Obzirom da se radi o komunalnoj djelatnosti koju Grad Požega povjerava direktno Društvu ova djelatnost ne ostvaruje značajne poslovne rezultate.

1.3.	 Odsjek za Tržnicu
Prihode odjela čine prihodi na ime godišnjih rezervacija klupa, najma uređenih lokala te dnevnih maltarina.
Gradska tržnica na Trgu Sv. Trojstva raspolaže s 91 klupom unutar tržnice od 564 m2 i 10 uređenih lokala ukupne površine 604,3 m2. 
U 2018. godini iznajmljeno je 37 klupa i 6 lokala 475,6 m2. Brojni trgovački centri utjecali su na smanjenu posjećenost tržnice što je rezultiralo sve manjim godišnjim rezervacijama klupa.  Kontinuiranim uređenjem i promoviranjem tržnice nastoji se zaustaviti trend smanjenja iznajmljivanja i povećati interes korisnika i potrošača za uslugama tržnice.
Najam i rezervacije klupa na tržnici	Plan za 2019. godinu	
Ukupan broj klupa na tržnici	91	
Broj iznajmljenih klupa godišnje	45	
Dnevne maltarine – godišnji prihod u kunama	65.000	
Prihodi od godišnje rezervacije klupa u kunama	70.000	
Zakup uređenih lokala na tržnici	Plan za 2019. godinu	
Ukupan broj uređenih lokala na tržnici	10	
Površina uređenih lokala na tržnici	604,3m2	
Broj iznajmljenih lokala godišnje	6	
Površina iznajmljenih lokala	475,6m2	
Prihod od godišnjeg zakupa lokala u kunama	280.000	
		
Ukupni prihodi odsjeka	415.000	

2.	Odjel za organiziranje, naplatu i održavanje parkirališta
Naplata parkiranja provodi se sukladno Odlukama Grada Požege prema važećem cjeniku za 1.019 parkirnih mjesta putem dnevnih parkirnih karata, povlaštenih parkirnih karata, sms-a, automata i od 2018. godine PayDo.
Iz cijene karata planira se financiranje modernizacije parkirnih aparata, zamjenom vitalnih elemenata automata elementima novije generacije. 
U odjelu se provodi redovito održavanje uređaja sustava naplate i kontrole naplate kako ne bi došlo do zastoja u procesu rada.
U odjelu  naplate parkiranja za 2019. godinu planiraju se prihodi u iznosu od 1.700.000 kuna te rashodi od 1.550.000 kuna odnosno dobit od 150.000 kuna.
R. br	Vrste prihoda	Količina	Plan prihoda za 2019. godinu
u kunama	
1.	Plaćanje za DPK	8.169	265.000	
2.	Plaćanja za PPK – stanari	611	32.000	
3.	Plaćanje za PPK – zaposlenici	4.200	260.000	
4.	Plaćanje za PPK - invalidi	202	26.000	
5.	Plaćanje - Tvrtke	90	27.000	
6.	Plaćanje - Ostali	74	7.000	
7.	Plaćanja putem automata	 	540.000	
8.	Plaćanja putem SMS	 	520.000	
9.	Plaćanja - PayDo	 	 23.000	
10.	Ukupno   	13.346	1.700.000	

R. br	Zone naplate	Broj parkirnih mjesta u naplati	Broj automata	
1.	I. Zona naplate	158	2	
2.	II. Zona naplate	861	19	
	Ukupno 	1.019	21	

3.	Odjel za građevinske poslove i održavanje groblja
3.1.	Odsjek  za građevinske poslove 
Prihode odjela za izgradnju čine prihodi od prodaje grobnica, radovi na vertikalnoj signalizaciji i održavanju prometnica te radovi na izgradnji i održavanju za ostale vanjske korisnike. Odjel za izgradnju izvodi i sve građevinske i sl. radove za potreba svih odjela Društva. 
Radovi na signalizaciji i održavanju prometnica za Grad Požegu te radovi na izgradnji i održavanju za ostale vanjske korisnike obavljaju se sukladno sklopljenim ugovorima. 
Velik dio aktivnosti Odjela u 2019. godini planira se za izgradnju i održavanje nasipa, pokrova i pristupnih putova kao i dogradnju sustava otplinjavanja na odlagalištu otpada Vinogradine te sanaciju i održavanje groblja koja su povjerena Društvu na upravljanje. 
Za 2019. godinu planiraju se prihodi od prodaje grobnica u iznosu od 610.000 kuna, obavljanja djelatnosti cestogradnje u iznosu od 500.000 kuna te prometne signalizacije u iznosu od 190.000 kuna.
R. br	Vrste grobljanskih objekata za prodaju	Planirana količina prodaje grobljanskih objekata za 2019. godinu	Planirani prihodi za 2019. godinu od prodaje grobljanskih objekata	
1.	Grobnice 1+1	9	54.000	
2.	Grobnice 2+2	4	35.000	
3.	Opločenja 1+1	22	350.000	
4.	Opločenja 2+2	7	150.000	
5.	Okviri	5	21.000	
6.	 Ukupno	47	610.000	

Rebalansom financijskog plana planira se povećanje prihoda za organizacijsku jedinicu Građevinski poslovi na ime naplate ispravljenih potraživanja.
Povećanje planiranih prihoda od naplaćenih ispravljenih potraživanja rezultat je presude i rješenja Visokog trgovačkog suda Republike Hrvatske  Poslovni broj 371Pž-977/2016-3 od 20. ožujka  2019. godine vezano za  presudu poslovni broj P-374/2015-8 od 23. studenog 2015. godine. Komunalac Požega prema planu podijele naslijedio je ispravljena sporna potraživanja prema Gradu Požegi u ukupnom iznosu od 1.141.791,12 kuna za radove na groblju Krista Kralja. Komunalac Požega podnio je tužbu protiv Grada Požege. Dana 23. studenog 2015. Trgovački sud u Osijeku, Stalna služba u Slavonskom Brodu donio je presudu u korist Komunalca Požega  na koju je Grad Požega uložio žalbu. Visoki trgovački sud Republike Hrvatske 30. ožujka 2019. godine odbio je žalbu Grada Požege kao neosnovanu i potvrdio presudu od 23. studenog 2015. godine kojom se nalaže Gradu Požegi da izvrši plaćanje duga u iznosu 1.141.791,12 kuna te naknadu troškova u iznosu od 46.875,00 kuna.
Radove su izvodili kooperanti uz pomoć i koordinaciju organizacijske jedinice izgradnje. Troškovi, prihodi i ispravak potraživanja knjiženi su u društvu Tekija d.o.o.. Naplaćena potraživanja knjižit će se u korist prihoda organizacijske jedinice Građevinski poslovi. Slijedom navedenog, naplata potraživanja po presudi znatno će utjecati na porast prihoda i rezultata organizacijske jedinice Građevinski poslovi.

Djelatnost	Plan prihoda za 2019. godinu u kunama	Rebalans plana prihoda za 2019. godinu u kunama	
Prodaja grobnica	610.000	610.000	
Cestogradnja	500.000	500.000	
Prometna signalizacija	190.000	190.000	
Naplaćena ispravljena potraživanja	-	1.195.000	
Obračun kamata po presudi		430.000	
Ukupno	1.300.000	2.925.000	

3.2.	Odsjek za održavanje groblja
Društvo sukladno Odluci Grada obavlja upravljanje grobljima na području Grada Požege, grobljem u Mihaljevcima, Novim Mihaljevcima, Vidovcima, Dervišagi i Novom Selu.
Prihod odjela čine prihodi od pogrebnih usluga, usluga sahrane koje se obavljaju samo na području Grada Požege, usluga korištenja hladne komore na groblju Krista Kralja, koja je i jedina hladna komora na grobljima Požeštine, te prihodi od godišnje grobljanske naknade. 
Prihodi od godišnjih grobljanskih naknada koriste se za redovno održavanje i  uređenje groblja.

Prihodi odsjeka za održavanje groblja	Plan za 2019. godinu	
Broj grobnih mjesta za obračun godišnje grobne naknade	6.620	
Površina grobnica u m2 za obračun godišnje grobne naknade	27.000 m2	
Planirani prihodi od godišnjih grobnih naknada	700.000	
Planirani prihodi od ostalih usluga na groblju	400.000	
Ostali prihodi	100.000	

4.	Zimska služba
Komunalac Požega u zimskim uvjetima održava oko sto kilometara nerazvrstanih prometnica u gradu Požegi i prigradskim naseljima, sukladno ugovoru i Programu rada zimske službe. Novi ugovor je sklopljen 2018. godine na neodređeno vrijeme, temeljem Odluke o komunalnim djelatnostima na području grada Požege. Jedinične cijene utvrđene su cjenikom pojedinih radova i sastavni su dio Ugovora. Čišćenje se provodi po zonama prioriteta, obzirom na lokaciju javnih službi, prometnu važnost ulica i frekvenciju prometa. 
Rad ove službe te ostvarenje prihoda i rashoda teško je procijeniti jer ovisi o vremenskim uvjetima i odnosi se na kratko vremensko razdoblje.
Za pravovremene pripreme i nesmetani rad zimske službe u zimskim mjesecima planira se poslovanje u odnosu na prijašnja razdoblja, odnosno planiraju se prihodi  u iznosu od  400.000 kuna te rashodi od 398.000 kuna.

5.	Odjel za održavanje sustava grijanja, dimnjačarstvo i stanoupravljanje
5.1.	 Odsjek za održavanje sustava grijanja
Društvo, sukladno dobivenim dozvolama od strane Hrvatske energetske regulatorne agencije, obavlja djelatnost proizvodnje i opskrbe toplinskom energijom za zatvoreni sustav grijanja u naselju Babin vir koji se sastoji od dvije neovisne plinske kotlovnice koje putem toplinskog razvoda opskrbljuju toplinskom energijom 12 zgrada odnosno 416 stambenih jedinica ukupne površine 19.839,37 m2. U svim zgradama su ugrađeni kalorimetri tako da se može pratiti i obračunavati isporuka toplinske energije po pojedinim zgradama. 
Provedena modernizacija dijela sustava grijanja dovela je do povećanja učinkovitosti rada sustava. U cilju daljnjeg smanjenja troškova potrebno je izvršiti i energetsku obnovu višestambenih zgrada kroz sustav toplinskih fasada itd., što je u domeni suvlasnika zgrada. 
Plan isporuke toplinske energije i prihode za isporučenu toplinsku energiju teško je predvidjeti zbog utjecaja vremenskih prilika. 
 Elementi za obračun grijanja	Plan za 2019. godinu	
Isporučena toplinska energija u MWh	2.100	
Broj potrošača	416	
Ukupno grijana površina m2	19.840	
 	 	
 Vrste prihoda za sustav grijanja	Plan prihoda za 2019. godinu u kunama	
Planirani prihodi od za isporučenu toplinsku energiju 	850.000	
Planirani prihodi za snagu – opskrba	515.000	
Planirani prihodi za snagu - kupac	61.000	
Planirani prihodi grijanja za isporuku toplinske energije	1.426.000	
Ostali prihodi 	74.000	
Ukupni prihodi odsjeka	1.500.000	

5.2.	 Odsjek za dimnjačarstvo
Dimnjačarska služba Društva obavlja usluge na području Grada Požege, Grada Pleternice i općine Kaptol. U službi su zaposlena dva dimnjačara koja za službu ostvaruju male prihode koji su najvećim dijelom posljedica nedovoljne osviještenosti stanovnika u pogledu obveze redovitog čišćenja dimnjaka te neprovođenja sankcija od strane ovlaštenih osoba za nedopuštanje pregleda i čišćenja dimnjaka. Bolje poslovanje ove djelatnosti moguće je kroz provođenje kontinuiranih obilazaka korisnika. Zbog zakonskih obveza i ozbiljnosti gospodarskih subjekata planira se veći udio prihoda od obavljanja usluga gospodarskim subjektima u ukupnim prihodima službe.
Cijene dimnjačarskih usluga razlikuju se ovisno o području pružanja usluge te ih je potrebno izjednačiti nakon isteka koncesije sa Gradom Pleternicom i općinom Kaptol. Za promjenu cijene usluga potrebno je dobiti odobrenje od strane koncesionara, odnosno jedinica lokalne samouprave. U 2019. godini očekuje se donošenje zakonskih propisa koji bi trebali detaljnije regulirati djelatnost dimnjačarskih službi.
Od 2019. godine provodi se evidentiranje svih dimnjaka te se primjenjuje  stavka cjenika od 24,80 kuna za sva domaćinstva i  49,60 kuna za gospodarstva što će povećati prihode službe.

R. br	Vrste korisnika	Planirana količina usluga	Planirani prihodi za 2019. godinu	
1.	Gospodarstvo	650	140.000	
2.	Domaćinstvo	220	120.000	
3.	Ukupno	870	260.000	

5.3.	 Odsjek za stanoupravljanje
Odjel stanoupravljanja vodi knjigovodstvene poslove za gradove i općine vezane za otkup 296 stanova, koji su otkupljeni sukladno Zakonu o prodaji stanova na kojima postoji stanarsko pravo te poslove vezane za upravljanje stambenih zgradama, odnosno vođenje poslovnih računa, prikupljanje stanarske pričuve i sl. za 116 stambenih zgrada, sukladno sklopljenim ugovorima o upravljanju, a prema nalogu predstavnika stanara. 
U 2019. godini planira se smanjenje prihoda u odnosu na 2018. godinu zbog završetka aktivnosti oko projekata energetske obnove stambenih zgrada čije je sufinanciranje odobreno kroz EU sredstva. 
Plan aktivnosti ovog odjela u 2019. godini uz redovne aktivnosti odnosi se na provođenje postupaka povezivanja knjige udjela sa knjigom položenih ugovora za što se planira uvođenje naplate sukladno predloženom cjeniku.
Problem ovog odjela su veliki administrativni troškovi, velik obim poslova i potreba za velikom angažiranosti djelatnika te nemogućnosti dovoljnog povećanja prihoda zbog specifičnosti djelatnosti i korisnika usluga.
R. br.	Vrste planiranih prihoda	Plan za 2019. godinu	
1.	Planirani prihodi za upravljanje stambenim zgradama	275.000	
2.	Planirani prihodi za knjigovodstvene poslove od otkupa stanova	60.000	
3.	Ukupno planirani prihodi	335.000	

6.	Zajedničke službe 
Na prijedlog Uprave Društva, na sjednici Nadzornog odbora, održanoj 29.04.2019. godine,  donesena je odluka o prodaji nekretnine u Ulici Stjepana Radića 16 i zemljišta u Cvjetnoj ulici, koje su u vlasništvu  Društva, a stečene su planom podjele odvajanjem od trgovačkog društva Tekija d.o.o..
Nekretnina na adresi S. Radića 16 u Požegi  ne koristi se za obavljanje djelatnosti Društva, ne zadovoljava potrebe poslovanja, te je godinama namijenjena iznajmljivanju. Zbog malog interesa za najmom navedenog prostora  s jedne strane te stvaranja kontinuiranih troškova tekućeg održavanja  i potrebe većeg ulaganja u njegovu adaptaciju s druge strane, planira se pokretanje postupka prodaje. Krajem 2018. godine izrađen je Elaborat o procijenjenoj vrijednosti nekretnine prema kojem procijenjena tržišna vrijednost predmetne nekretnine iznosi 1.181.007,62 kuna.  Knjigovodstvena vrijednost nekretnine iznosi 1.209.297,75 kuna.

Zemljište u Cvjetnoj ulici na k.č.br. 1298/3 k.o. Požega površine 3.072 m2, bilo je predviđeno za izgradnju manje tržnice u Požegi. S obzirom da je u Požegi otvoreno nekoliko velikih trgovačkih centara, izgubila se potreba za izgradnjom tržnice na toj lokaciji. Izgradnja tržnice ne bi bila ekonomski opravdana, a isto tako, Komunalac Požega  nema potrebe niti planove za korištenje ovog zemljišta u obavljanju svojih djelatnosti.

7.	Nabava
Plan nabave za 2019. godinu temelji se na realnim potrebama Društva koji, između ostalog, čini nabava: dva teretna vozila za odvojeno sakupljanje otpada, specijalnog komunalnog vozila za odvojeno sakupljanje otpada, nabava komunalne opreme i kontejnera, radova za izgradnju gospodarskog kruga u Industrijskoj ulici, radova za izgradnju kasete za odlaganje građevinskog otpada koji sadrži azbest itd. I
Plan nabave provodit će se tijekom godine, sukladno Zakonu o javnoj nabavi i Financijskom planu, po prioritetima i priljevu izvora financiranja. 
Za realizaciju Plana nabave najvećim dijelom se osiguravaju vlastita sredstva Društva proizašla iz redovnog obavljanja poslovnih aktivnosti prethodnih i tekućih razdoblja, a manjim dijelom iz drugih izvora financiranja.
Financijski plan za izgradnju gospodarskog kruga tvrtke, zbog specifičnosti nabave i vremena potrebnog za ishođenje dokumentacije, potrebnih dozvola i velike vrijednosti investicije,planira se kroz dvije godine. 

Plan nabave za 2019. godinu
R. br.	Izvor financiranja	Rebalans plana nabave robe u kunama	II. Rebalans plana nabave robe  u kunama	Rebalans plana nabave usluga u kunama 	II. Rebalans plana nabave usluga  u kunama	Rebalans plana nabave radova u kunama	II. Rebalans plana nabave radova u kunama	
1.	Sredstva EU	 4.118.250	0	 170.000		 0	0	
2.	Jedinice lokalne samouprave	 0	0	 30.000		 130.000	95.000	
3.	Vlastita sredstva - cijene usluga	 4.543.550	4.220.350	 3.866.200	3.660.200	 9.695.000	9.648.000	
4.	Leasing	 726.750	0	 0		 0	0	
5.	Ukupno	 9.388.550	4.220.350	 4.066.200	3.660.200	 9.825.000	9.743.000	

Plan nabave za 2019. godinu prema izvorima financiranja
R. br.	Izvor financiranja	Plan  nabave - ukupno	Rebalans plana  nabave - ukupno	II. Rebalans plana nabave - ukupno	
1.	Sredstva EU	 4.288.250	4.356.250	0	
2.	Jedinice lokalne samouprave	 160.000	160.000	
95.000	
3.	Vlastita sredstva 	 17.016.300	18.036.750	17.528.550	
4.	Leasing	 726.750	726.750	0	
5.	Ukupno	 22.191.300	23.279.750	17.623.550	

Za 2019. godinu planiraju  su ukupni prihodi u iznosu od 24.695.038 kuna te ukupni rashodi od 22.794.000 kuna što rezultira dobit od 1.901.038 kuna.

Cilj Društva je prilagoditi poslovanje novim zakonskim odredbama i rokovima, pružati kvalitetne usluge, težiti smanjenju količine otpada za zbrinjavanje na odlagalištu, zadržati trend rasta sakupljenih količina korisnog otpada predanog ovlaštenim oporabiteljima, osigurati i provoditi naplatu svojih potraživanja u cilju održavanja likvidnosti društva, koristiti mogućnosti sufinanciranja putem Fonda za zaštitu okoliša i energetsku učinkovitost, EU fondova i JLS-a, smanjenje troškova i daljnje povećanje učinkovitosti odjela koji su do sada ostvarivali negativne poslovne rezultate.

U Požegi 18.11.2019.

Rukovoditelj Ekonomsko pravnog sektora
Marijana Puntarić dipl. oec.

										Direktor
										Josip Vitez dipl. oec.